tomron87/hebrew-wikipedia-sentences-corpus huggingface dataset:
הבור יועד לסבטלנה וליובוב שמצאו בו מסתור למשך כשנה, כשפרוקופי ופולינה מספקים להם שאריות מזון.
כחודש לאחר שהנאצים הגיעו לאוצ'קקן, הם מינו נציג יהודי מהאזור והורו לו לערוך מפקד אוכלוסין לכל היהודים באזור קיסלובודסק לצורך סימונם בטלאי צהוב ורישומם.
באוגוסט 1942, החלו הנאצים להוציא את היהודים להורג, על פי רשימות אלו.
פולינה ומשפחתה לא נרשמו במפקד והסתתרו בדירתו של פרוקופי, וכך ניצלו חייהם.
עם סיום המלחמה, פרוקופי שב לוולדיווסטוק, והמשיך לשמור על קשר מכתבים עם פולינה.
פרוקופי נפטר בתאריך ובנסיבות לא ידועים.
ב-1945 עברו פולינה ומשפחתה לחרקוב והמשיכו בשגרת חייהם.
ליובוב נפטרה ב-30 ביוני 1969, וב-1996 עלו פולינה וסבטלנה לישראל.
פולינה נפטרה מסרטן שלושה חודשים לאחר מכן, ב-25 ביולי, והיא הובאה למנוחות בעיר באשקלון.
בעקבות פנייה של סבטלנה לארגון יד ושם, התקבלה בקשתה, וב-2011, הוכר פרוקופי קובאל כחסיד אומות העולם, ושמו צורף לקיר הכבוד שבגן חסידי אומות העולם ביד ושם.
פרוצה הוא סרט קולנוע אמריקאי מסוגת סרט נעורים, שיצא לאקרנים ב-2001, הסרט בוים על ידי כריסטינה ווין, בסרט מככבת דומיניק סוויין, הסרט עוקב אחרי אישה צעירה בניו יורק של שנות ה-80, והתמודדותה עם קבוצת אנשי המעמד העליון בשכונתה.
קאט סטורם היא נערה שלומדת בתיכון של בני המעמד העליון במנהטן.
קאט מתיידדת עם המקובלים בבית ספרה, וזונחת את חברתה הוותיקה, דליילה.
לאחר שדליילה הועפה מבית הספר, קאט מתחברת לגרייס, תלמידה מפרויקט החלפת תלמידים שבאה מאנגליה, היא משתתפת במסיבות של פג, שלעיתים קרובות מנוהלות על ידי קני, פדופיל המספק קוקאין לבני הנוער ומנסה לקיים יחסי מין עם הצעירים, בעיקר גברים.
עם כל מאבקיה של קאט בהוריה הגרושים, היא נמשכת לוויליאם סלרס, פרחח שמגיע מבית בעייתי, וגם אמיד בהרבה מחבריו.
ויליאם וקאט מתחילים מערכת יחסים קצרה שאותה מסיים ויליאם ומשאיר את קאט מבולבלת.
כעבור זמן, חברותיה של קאט גילו שאביה של קאט יהודי, והם מנדים אותה.
אלואיס היא היחידה שמסכימה להתחבר אליה.
כשקאט שמעה על המסיבה שנערכה על החוף, היא הלכה ללון עם אלואיס בביתה, ומשתמשת בה כדי להיכנס למסיבה.
שם היא מתעמתת עם דליילה, השתיים מתווכחות על שקאט נוטשת את דליילה.
הן משלימות, דליילה הולכת לבר של הומוסקסואלים המופעל על ידי קני, שם מנסה למצוא טרמפ עבור קייט ועבורה כדי שיחזרו לעיר.
כשהיא הגיעה היא נתקלת בוויליאם שמקיים יחסי מין אוראליים עם סוחר סמים.
ויליאם רודף אחרי דליילה ומתעמת איתה ביער ליד החוף, הם מתווכחים ולבסוף הוא דוחף אותה והיא נופלת על סלע.
דליילה צורחת עליו ומאיימת להתלונן עליו למשטרה, מרוב פאניקה הוא מכה אותה למוות.
למחרת בבוקר, לאחר שקאט חיפשה את דליילה היא מגלה שהיא נרצחה ושמעה שוויליאם נלקח למעצר.
אחר הלימודים באותו היום, העיתונאים והמראיינים שואלים את התלמידים על דליילה, וכולם מדברים עליה בתור "זאת שפזיזה" ואין להם מילה לומר עליה.
הסרט מסתיים בכך שקאט ואמה מסיימות את הסכסוך המשפחתי ביניהן בסנטרל פארק.
דומיניק סוויין – בתור קאט סטורם.
בראד רנפרו – בתור ויליאם סלרס.
ביג'ו פיליפס – בתור דליילה מילפורד.
מישה ברטון – בתור גרייס ביילי.
מיילס ג'פרי – בתור פיט סטורם.
אלברטה ווטסון – בתור לילי סטורם.
סקוט תומפסון – בתור קני.
לייסי שאבר - בתור אלואיז לוגן
פרוצ'ידה (בנפוליטנית: Proceta) הוא אי מול חופי נאפולי במחוז קמפניה בדרום איטליה.
האי נבחר כבירת התרבות האיטלקית לשנת 2022 בידי המשרד למורשת תרבותית ותיירות.
שם האי נובע מהמילה הלטינית Prochyta - "נשפך החוצה", בגלל מראה האי, שנראה כאילו מורם מקרקעית הים.
הערכה אחרת היא שהוא נובע מהפועל היווני prokeitai שפירושו "נשען קדימה", שמתאר את מראה האי מכיוון הים.
פרוצ'ידה ממוקמת בין קאפו מיסנו לאי איסקיה.
חופי האי, שאורכם 16 ק"מ, משוננים מאוד.
האי נוצר בעקבות התפרצות ארבעה הרי געש, שרדומים כעת.
הנקודה הגבוהה ביותר באי היא גבעת טרה מוראטה (91 מטר).
ניתן להגיע לאי באמצעות מעבורת מהנמלים מולו בוורלו ופורטה די מסה בנאפולי, ומנמל פוצולי, צפונית לנאפולי.
באי קיימים מינים רבים של ציפורים, בין היתר תור מצוי, שליו נודד, סלעית, חטפית שחורת עורף, דוחל חום-גרון ונחליאלי צהוב.
בנוסף לכך, האי מהווה מוקד משיכה לציפורים נודדות שונות.
הצומח מתאפיין בצמחייה ים תיכונית, וכולל בין היתר חלבלוב, אלון הגלעין, יערה, הדס ואלת המסטיק.
מארינה גרנדה הוא הנמל הראשי של האי.
מול המזח נמצא פאלאצו מונטיפוסקו, הידוע גם בשם פאלאצו מרלטו, בניין מהמאה ה-12, שהיה בעבר בית הקיץ של המלך.
כנסיית סנטה מריה דלה פייטה - נבנתה בשנת 1760 על גבי הריסותיה של כנסייה קודמת משנת 1616. ציורי קיר ותקרה מעטרים את המקום ובו ניצב מגדל שעון בסגנון בארוק.
כפר הדייגים מרינה קוריקלה - הכפר הוא הוותיק ביותר באי, ובו חוף הים הפופולרי ספיאגיה דלה קיאולטה.
במקום נמל שנבנה במאה ה-17 ומפורסם בשל האדריכלות הייחודית שלו.
ארמון ד'אבאלוס - הבניין נבנה בשנת 1500 ובשנת 1815 הוסב לבית ספר צבאי.
לאחר מספר שנים נסגר והבניין הפך לבית סוהר בשנת 1830.
באי צולמו סרטים רבים, בין השאר:
פרוקונסול (שם מדעי: Proconsul) הוא סוג של פרימט נכחד מקבוצת ההומינואידים, אשר נחשב לעיתים לראשון קופי האדם.
הפרימט התקיים במזרח אפריקה במשך המיוקן שלפני 28.4 עד 11.608 מיליון שנה מזמננו.
סוג זה השתייך למשפחה הקדומה פרוקונסוליים.
פרימט זה התקיים כנראה בין העצים ביערות לחים עד לסוואנות שהתקיימו בקניה ואוגנדה והחוקרים חלוקים אם נע בדומה לאנשים, לגיבונים, לאורנגאוטן או לשימפנזה (הדעה הכי נתמכת).
הסוג תואר בידי החוקר האנגלי ארתור הופווד ב-1933 ומשמעות שמו היא: "לפני הקונסול" - מונח שהיה מקובל בעבר באקדמיה של לונדון לתיאור השימפנזה המצוי.
המאובנים שלו התגלו בקרבת קניה ואלה נחשבים למאובנים הראשונים של יונק באפריקה שמדרום לסהרה וכן לראשון ההומנידים המאובנים שנמצאו בעת החדשה.
עם זאת למרות הדימוי הרווח הפרוקונסול היה בעל מאפיינים שונים משל שימפנזה וניחן ברגליים ארוכות יחסית ובמוח קטן.
ככל הנראה היה דומה בהתנהלותו לקופים האחרים ואולי היה מאבות כל קופי האדם.
פרוצ'יו פורלנטו (איטלקית: Ferruccio Furlanetto; נולד ב-16 במאי 1949 בסאצ'ילה, איטליה.) הוא זמר בס אופראי איטלקי.
הופעת הבכורה המקצועית שלו הייתה בשנת 1974 בלוניגו, את הופעת הבכורה שלו בתיאטרון אלה סקאלה במילאנו בשנת 1979, בהפקה של מקבת מאת ורדי, בניצוחו של קלאודיו אבאדו.
הוא המשיך לשיר תפקידים רבים, כולל דון ג'ובאני ולפורלו בדון ג'ובאני, מוצרט, פיליפ השני בדון קרלוס של ורדי, פיגארו בנישואי פיגארו של מוצרט, גרמין ביבגני אונייגין של צ'ייקובסקי, זקריה בנאבוקו של ורדי.
בפאוסט של גונו, אלקטרה של שטראוס, פיסקו בסיימון בוקנגרה של ורדי, התפקיד הראשי של בוריס גודונוב של מוסורגסקי, כמו גם תפקידים רבים אחרים.
הוא שר בבתי האופרה הגדולים בעולם.
הופיע לראשונה במטרופוליטן אופרה בעונת 1980/81, והופיע באופרה דה פריז (בסטיליה), בפסטיבל הפסחא של זלצבורג ובפסטיבל זלצבורג הרגיל, בתיאטרו קולון בבואנוס איירס, באופרה הממלכתית של וינה, באופרה של תל אביב ובבית האופרה המלכותי בלונדון.
הופעותיו בארצות הברית היו בעיקר במטרופוליטן אופרה והאופרה של סן דייגו.
שם הוא שר את התפקיד הראשי באוברטו (1985), מפיסטופלס בפאוסט (1988 ו-2001), את התפקיד הראשי בדון ג'ובאני (1993 ו-2000), המלך פיליפ בדון קרלו (2004), בסיליו בספר מסביליה (2006), בצע את התפקידים הראשיים ב"בוריס גודונוב" (2007) ודון קישוט ב-2009 וב-2014. הוא חזר על הופעתו ב"דון קישוט" בפלרמו ובתיאטרון מרינסקי (סנט פטרסבורג).
בשנים 2011-2010, שר את תפקיד הבס ברקוויאם של ורדי.
הופעותיו הראשונות בארצות הברית בתור תומאס בקט ב"התנקשות בקתדרלה" מאת פיצטי הייתה בשנת 2013. בשנת 2021 גילם את דון אלפונסו בהפקה של האופרה של סן פרנסיסקו של "כך עושות כולן".
הוא מבוקש מאוד כזמר קונצרטים.
הוא שר במיסת ההכתרה של מוצרט בניצוחו של הרברט פון קאראיאן, בהופעה בוותיקן בנוכחות האפיפיור יוחנן פאולוס השני ששודרה ברחבי העולם.
הוא הופיע לעיתים קרובות ברסיטלים בלה סקאלה, האופרה הגרמנית של ברלין, התיאטרון הגדול של ליסאו בברצלונה, במוזיקפריין של וינה, ב-BBC Proms 2011 ברויאל אלברט הול, ובמקומות רבים אחרים.
פורלנטו הוקלט ב-DVD, כאינקוויזיטור הגדול ב"דון קרלוס" של ורדי, בהפקה בניצוחו של ג'יימס לוין ובבימויו של ג'ון דקסטר, במטרופוליטן, בשנת 1983. עוד בצוות שרו פלסידו דומינגו, מירלה פרני, גרייס בומברי, לואי קוויליקו וניקולאי גיארוב.
שר גם בתור המלך פיליפ השני באותה יצירה, תחת שרביטו של הרברט פון קאראיין, לצד חוסה קארראס, פיירו קפוצ'ילי ומאטי סלמינן.
פורלנטו מופיע ב-DVD של דון ג'ובאני מאת מוצרט, שר את תפקיד לפורלו, בניצוחו של הרברט פון קאראיין על הפילהרמונית של וינה בפסטיבל זלצבורג 1987. גילם את ספרפוצ'ילה בהפקה של ז'אן-פייר פונל משנת 1982 של "ריגולטו" (לצד לוצ'יאנו פבארוטי).
הופיע ב"ערבית סיציליאנית", הפקה של סקאלה משנת 1989 בניצוחו של ריקרדו מוטי.
הקריירה הבינלאומית של פרוצ'יו פורלנטו החלה כמלך פיליפ השני ב"דון קרלו" של ורדי בפסטיבל הפסחא של זלצבורג עם הרברט פון קאראיאן בשנת 1986.
הוא מתגאה בדיסקוגרפיה עשירה ורבות מהופעותיו שודרו ברחבי העולם.
בתיאטרון מרינסקי בסנט פטרסבורג, הוא היה הבס האיטלקי הראשון שהופיע בתפקיד הראשי בבוריס גודונוב של מוסורגסקי ובתפקיד הנסיך גרמין ביבג'ין אונייגין של צ'ייקובסקי.
פורלנטו ביצע את התפקיד על במת תיאטרון הבולשוי וזכה לשבחים רבים מצד המבקרים והציבור, והפך לאמן המערבי היחיד ששר את בוריס גודונוב מאת מוסורגסקי על שתי הבמות המרכזיות של רוסיה.
הוא ביצע את תוכניות הלידראבנד (רחמנינוב ומוסורגסקי) עם אלכסיס וייסנברג ואת נסיעת החורף מאת שוברט עם הפסנתרן איגור צ'טויב בתיאטרון הגדול בז'נבה, בפילהרמוניה של ברלין, בלה סקאלה במילאנו, באולם הקונסרבטוריון של מוסקבה ובפסטיבל הקיץ של קרינתיה, באופרה של פריז, בפילהרמוניה של ברלין, באופרה הממלכתית של וינה בסנט פטרסבורג.
לחגיגות 45 שנות הקריירה שלו, הופיע עם הפסנתרנית נטליה סידופרנקו בלילות הלבנים בסנט פטרסבורג, בתיאטרו אולימפיקו בויצ'נצה ובאופרה של בודפשט.
זכה בפרסים רבים, כולל פרס מפעל חיים בשנת 2019 ותואר אביר ורדי.
הוא שגריר כבוד באו"ם, כמו גם קאמרזנגר וחבר כבוד באופרה הממלכתית של וינה.
הוא ערך את הופעת הבכורה שלו בארנה די ורונה בשנת 1982 בתפקיד רמפיס באאידה.
הוא חזר בשנת 1983 בתפקיד טימור בטורנדוט.
בשנים 1998 ו-2000 הוא הופיע שוב בארנה בתפקיד זכריה בנבוקו.
בשנת 2018 הוא גילם את דון בזיליו בספר מסביליה של רוסיני.
בפסטיבל האופרה ה-99 בשנת 2022 הוא גילם את רמפיס באאידה ואת טימור בטורנדוט.
משנת 1967 הוא הקליט מוזיקת פופ בעבור CBS Italiana, בפסאודונים Morvan.
Ruoloכותרתמלחיןהרוזן רודולפוהסהרוריתבליניאורובסטונורמהבלינימפיסטופלסמפיסטופלסבויטוהנסיך גרמיןייבגני אונייגיןצ'ייקובסקיריצ'רד ה-3ריצ'רד ה-3קנפהארקלפליאס ומליסנדהדביוסיריימונדולוצ'יה די למרמורדוניצטילורד ססיל
סר ראלירוברטו דוורודוניצטיפליקסהמרטיריםדוניצטידון פסקואלהדון פסקואלהדוניצטיכחול הזקןאריאנה וכחול הזקןדוקהפסקרילואורח האבןגצנגינהמפיסטופלספאוסטגונוהקרדינל דה ברונייהיהודיההלויארגנטהרינלדוהנדלמליבוגמול הנאמנותהיידןאלדוברנדינוהפריזאיתמסקאניפנואלהרודיאסמסנההרוזן דה גריומנוןמסנהדון קישוטדון קישוטמסנהדון דיאגואל סידמסנההרוזן אלמביבה
גוליימוכך עושות כולןמוצארטפפגנוחליל הקסםמוצארטבוריס גודונובבוריס גודונובמוסורגסקיאיבן חובנסקיחובנשצ'ינהמוסורגסקיתומאס בקטהרצח בקתדרלהפיצטיאלביסה בדוארולה ג'קונדהפונקיאליקוליןלה בוהפפוצ'יניאשביהנערה מהמערבפוצ'יניטימורטורנדוטפוצ'ינימוסטפאהאיטלקייה באלג'יררוסינידון בסיליוהספר מסביליהרוסינידון מניפיקוסינדרלהרוסיניFernandoהעורב הלקחןרוסיניאסטרוטה
אידרוטהארמידהרוסינילורד סידניהמסע לריימסרוסיניהכוהןהבתולה הווסטליתספונטיניקצין משטרהאביר הורדשטראוסאורסטסאלקטרהשטראוסאוברטואוברטוורדיזכריהנבוקוורדיסילבהארנניורדיאטילהאטילהורדייקופו לורדנושני פוסקאריורדיבנקומקבתורדירוג'רירושליםורדיהרוזן וולטירלואיזה מילרורדיספאראפוצ'ילריגולטוורדיג'ובאנה מפרוצ'ידהערבית סיציליאניתורדייאקופו פיסקוסימון בוקנגרהורדיסמואלנשף המסכותורדיהאב גוורדינוכוחו של גורלורדיפיליפ השני
פרוקולוס היה אוזורפטור (תופס שלטון בכוח) רומי, שניסה לתפוס את שלטונו של הקיסר פרובוס בשנת 280.
לפרוקולוס היה ככל הנראה קשר משפחתי עם הפרנקים, אליהם פנה לשווא כאשר ניסיונותיו להשיג את השלטון האימפריאלי נכשלו.
הוא היה יליד אלבינגאונום (כיום אלבנגה בליגוריה שבצפון-מערב איטליה).
הוא נחשב לאציל, אולם אבותיו היו שודדים, והרכוש שנשדד היה מקור עושרו העצום.
לאחר שתפס את משרתו הקיסרית במערב, הוא הצליח לחמש 2000 מהעבדים שבלטיפונדיה שלו.
הוא היה נשוי לאישה בשם ויטוריגה (Vituriga), שבבגרותה קיבלה את הכינוי "סַמסוֹ" (Samso) בשל היותה "גברתנית".
בזמן שלטונו היה לפרוקולוס בן אחד, הרניאנוס, בן ארבע.
פרוקולוס היה חייל שאפתן, שפיקד על יותר מלגיון אחד כטריבון; כאשר בשנת 280 התבקש על ידי אנשי לוגדונום (ליון), שפתחו במרד נגד הקיסר פרובוס, להתמנות לקיסר, הוא הסכים והכריז על עצמו כקיסר שותף עם בונוסוס.
לפי ההיסטוריה אוגוסטה, "בכל זאת, הוא הועיל לגאלים למדי.
הן הוא מחץ את האלמאנים – שאז כונו עדיין גרמנים – לא בלי זוהר של תהילה, אף כי תמיד נלחם בשיטה של שודדים".
עם שובו מהלחימה בסאסאנים בסוריה, אילץ פרובוס את פרוקולוס לסגת צפונה.
לאחר שלא הצליח למצוא תמיכה בקרב הפרנקים, הוא נבגד על ידם והוסגר לידי פרובוס, שהוציא אותו להורג בסביבות שנת 281.
עם זאת, פרובוס לא חיסל את משפחתו של פרוקולוס.
צאצאיו נותרו באלבינגאונום, ועל פי ההיסטוריה אוגוסטה, הצהירו כי אין ברצונם להיות לא קיסרים ולא שודדים.
בהיסטוריה אוגוסטה מצוטטת איגרת מאת פרוקולוס, שייתכן והיא בדיונית.
היא מתחילה בהתרברבות לכאורה על כישוריו המיניים: "פרוקולוס מברך את שאר בשרו מייקיאנוס.
תפסתי מאה בתולות מארץ הסרמטים.
מהן על עשר באתי בלילה אחד, וככל שהיה בכוחי עשיתי אותן כולן לנשים תוך 15 יום".
פְּרוּקֵי רַגְלַיִם (שם מדעי: Arthropoda, מיוונית: arthro – שפירושו מִפרָק; podos – שפירושו רגל) מהווים מערכה בממלכת בעלי החיים.
בעלי החיים המשתייכים למערכה זו הם חסרי חוליות בעלי שלד חיצוני, גופם מחולק לפרקים והגפיים שלהם מחולקות לפרקים.
מכאן, שמה של קבוצה זאת (להבדיל למשל מרכיכות, מערכה של חסרי חוליות, שלמשתייכים אליה אין פרקים).
זוהי המערכה הגדולה ביותר בעולם הטבע, והיא כוללת למעלה מ-1,134,000 מינים שונים – יותר מכל מיני בעלי החיים האחרים יחדיו.
לפרוקי הרגליים משתייכות כמה קבוצות ידועות מאוד של בעלי חיים, ובהן חרקים, עכבישים, עקרבים וסרטנים.
מחלקת החרקים היא המחלקה הגדולה ביותר בעולם הטבע.
למחלקה זו משתייכים יותר ממיליון מינים מתוארים.
באוקטובר 2024 דווח על מחקר שמצא כי פרוקי רגליים בגודל של תנינים שחיו לפני כ-300 מיליון שנים היו בעלי מאפיינים של רבי-רגליים וגם של נדלים, מה שמרמז על קרבה רבה יותר בין הקבוצות.
שלד חיצוני נוקשה המכוסה קוטיקולה העשוי מחומר אורגאני בשם כיטין.
מלבד מעטה הגנה לגוף השלד החיצוני מהווה מאחז לשרירים ומאפשר להם להפעיל כוח רב (יחסית לגודלם).
גפיים בעלות מפרקים (מכאן השם) וגפי-פה.
איחוי והתמחויות של מקטעי גוף.
מערכות יעילות של עצבים ואברי חישה (בהם עיניים).
חלוקת עבודה (גלגול) במחזור החיים.
גיוון רב בגומחות האקולוגיות והתאמות מבנה הגוף וההתנהגות לאורח חייהם.
פרוקטולוגיה (Proctology; מיוונית: Proktos = "אחוריים" או "פי הטבעת", Logos = "תורה") היא ענף ברפואה העוסק בבעיות בחלחולת (רקטום), בפי הטבעת, במעי הגס וברצפת האגן.
רופא מומחה העוסק במקצוע זה מכונה פרוקטולוג.
רוב הפרוקטולוגים הם כירורגים בהכשרתם, והתחום הכירורגי נקרא כירורגיה קולורקטלית.
פרוקטולוגים עובדים לעיתים ביחד עם אורולוגים.
התרחבות כלי דם באזור פי הטבעת - טחורים
סדק בעור פי הטבעת - "פיסורה" (Fissure)
חיבור לא תקין של אזורים בחלחולת לשטח פני הגוף - נצור ("פיסטולה" - Fistula), סינוס
בעיות התאפקות / אי-שליטה על יציאות
פרוקסימה קנטאורי הוא כוכב מסוג ננס אדום הנמצא 4.24 שנות אור מהשמש בקבוצת הכוכבים קנטאור.
הוא נצפה לראשונה בשנת 1915 על ידי האסטרונום הבריטי רוברט אינס והוא הכוכב הקרוב ביותר לכדור הארץ שאינו השמש.
עם בהירות נראית של 11.13, הכוכב חיוור מדי לצפייה בעין אנושית בלתי-מזוינת.
פרוקסימה קנטאורי הוא חלק ממערכת הכוכבים המשולשת אלפא קנטאורי המורכבת מהכוכבים אלפא קנטאורי A ו-B.
הוא נמצא במרחק 12,950 יחידות אסטרונומיות מהמערכת הפנימית ומשלים הקפה כל 550,000 שנים.
המסה של פרוקסימה היא בערך כשמינית מזו של השמש וצפיפותו היא בערך פי 33 מזו של השמש.
בגלל קרבתו היחסית לארץ, ניתן למדוד בדיוק רב את קוטרו של הכוכב, כשביעית מקוטר השמש.
למרות שבהירותו הנראית נמוכה, פרוקסימה הוא כוכב הבזק, מה שאומר שכל תקופה הוא חווה עלייה מורגשת בבהירות שלו בשל פעילויות מגנטיות בליבת הכוכב.
קצב תהליכי ההיתוך הגרעיני וכן מסלולי הולכת החום שבליבת הכוכב מצביעים על כך שהכוכב ימשיך להיות כוכב הסדרה הראשית למשך 4 טריליון שנים נוספות.
לפרוקסימה קנטאורי יש שתי אקזופלנטות ידועות: פרוקסימה קנטאורי b ו-d ונוספת שקיומה טרם אושר: פרוקסימה קנטאורי c.
האקזופלנטה b מקיפה את השמש שלה במרחק של 7.5 מיליון ק"מ (לעומת 150 של כדור הארץ) ומשלימה הקפה כל 11.2 ימי ארץ.
מסלול ההקפה של b נמצא בתוך חגורת האזור הישיב - אזור הנמצא במרחק המספק מהשמש כדי שהטמפרטורות על פני הכוכב יאפשרו את קיומם של מים נוזליים.
אולם בגלל התנודות החדות בעוצמת האנרגיה של פרוקסימה, יציבותו ואף קיומו של אזור כזה שנוי במחלוקת.
פרוקסימה קנטוארי d נמצא אף יותר קרוב, במרחק של 4.3 מיליון ק"מ ומשלים הקפה כל 5.1 ימים.
פרוקסימה קנטאורי c, אם קיים, מקיף את השמש שלו במרחק 1.5 יחידות אסטרונומיות (200 מיליון ק"מ) ומשלים הקפה כל 1,900 יום.
אלפא קנטאורי ככוכב יחיד היה ידוע עוד משחר האנושות.
הכוכב היה ידוע בתרבויות רבות בשמות שונים.
לדוגמה, באסטרונומיה המוסלמית הוא נודע בשני שמות: ריג'ל אל-קינטורוס , כלומר, "רגל הקנטאור" בשל מיקומה הנמוך של המערכת בקבוצה.
וכן בשם א-ז'לימאן (الظليمان), או בלטיניזציה: Toliman, טולימן.
משמעות השם היא "זוג יענים".
אופיה הבינארי התגלה בשנת 1689, ושני מרכיביה זכו לשמות הסטנדרטיים Alpha Centauri A, B.
לאחר ביצוע מדידות שגילו כי פרוקסימה קנטאורי הוא הכוכב הכי קרוב לשמש, הציע אינס לקרוא לכוכב בשם Proxima Centaurus, מלטינית: "[הכוכב] הכי קרוב בקנטאור".
בזמן שלאחר מכן התקבע השם Proxima Centauri ונקבע על ידי האיגוד האסטרונומי הבין-לאומי כשם הרשמי לכוכב.
בהתייחס למערכת השמש עצמה, ציונו של פרוקסימה קנטאורי הוא אלפא קנטאורי C.
פרוקסימה קנטאורי הוא כוכב מסוג ננס אדום, השייך לסדרה הראשית ובעל סיווג ספקטרלי של M5.5. בהירותו המוחלטת כמוגדרת ממרחק , היא 15.5. מכדור הארץ לעומת זאת היא 11.05.
עוצמת הבהירות הכוללת של הכוכב בכל אורכי הגל היא רק קצת פחות מחמישית האחוז מזו של השמש.
יותר מ-85% מהקרינה של פרוקסימה קנטאורי נפלטת באורכי תת-אדום, כך, שבפועל יוצא שכאשר מסתכלים על הכוכב, הבהירות שלו היא רק אלפית האחוז מזו של השמש.
בשנת 2002, מדידה אינטרפרומטרית שבוצעה עם הטלסקופ הגדול מאוד מצאה שהקוטר הזוויתי של פרוקסימה קנטאורי הוא 1.02±0.08 מיקרו שניית קשת.
כיוון שהמרחק לכוכב ידוע בדיוק יחסית גבוה, ניתן לחשב את הקוטר האמיתי של פרוקסימה קנטאורי לכדי שביעית מזה של השמש, או פי 1.5 מזה של צדק.
מסת הכוכב, בהתבסס על נתונים מכוכבים דומים, היא כמעט שמינית מזו של השמש, או 129 מסות צדק.
המסה חושבה ישירות, אם כי בדיוק נמוך יותר, על ידי הפקת נתונים מעידוש כבידתי.
צפיפות החומר של פרוקסימה קנטאורי עומדת על 47.1 גרם לסנטימטר מעוקב.
מחקר משנת 1998 שחקר פוטומטרית את השינויים בבהירות מצביע על כך שפרוקסימה משלים הקפה עצמית אחת ל-83.5 ימים.
בשנת 2002, תוצאות מחקר שניתח את כרומוספירת הכוכב לאורך זמן הציע תקופת הקפה ארוכה יותר של 116.6 יום.
עם זאת, תצפיות מאוחרות יותר על השדה המגנטי של הכוכב הגיעו לתוצאות הקרובות יותר למחקר משנת 1998, עם הערכה של 92 יום להקפה עצמית.
ב-22 באפריל 2020 ביצעה החללית ניו הורייזונס את מדידת ההיסט הכי גדולה שנעשתה עד כה, בת 7 מיליארד ק"מ: באותו תאריך נשלחה לחללית הודעה מכדור הארץ לכוון את המצלמה הטלסקופית ארוכת-הטווח שלה לעבר הכוכבים פרוקסימה קנטאורי ווולף 359 ולצלם אותם.
בערך באותו הזמן צילמו טלסקופים בכדור הארץ את אותם כוכבים.
כאשר הושוו זוגות התמונות של שני העצמים, התזוזה של שני העצמים על פני הרקע הכוכבי בין שני הפריימים הייתה כה ניכרת שלא היה צורך בשום מיכשור אסטרונומי שיבדוק את סטיית ההיסט.
אלן שטרן, החוקר הראשי של ניו הורייזונס מאוניברסיטת סאות'ווסט בקולורדו אמר על כך: "כעת ניתן לומר בבטחה שניו הורייזונס מסתכלת על שמיים חוצניים".
חשיבותם של שני הצילומים היא עצומה עבור חקר הניווט הבין-כוכבי: כפי שנהגו פעם ימאים וספנים למדוד השינוי במיקומן של קבוצות כוכבים בשמיים על מנת למקם את עצמם על הארץ, כך יוכלו נוסעים בין-כוכביים למקם את עצמם בחלל, על ידי מפות שישוו מיקומים של כוכבים מהארץ ומנקודת מבטם של הנוסעים.
התוצאות של התמונות מוכיחות ששיטה זו אפשרית ואף יכולה להוות אבן דרך במחקר הנסיעה הבין כוכבית.
פֿרוקטוז (Fructose), הקרוי גם סוכר פירות, הוא חד-סוכר, שמצוי בסוגי מזון רבים.
השם הכימי הרשמי של התרכובת הוא Levulose.
פרוקטוז מהווה אחד מסוכרי הדם החשובים, יחד עם גלוקוז וגלקטוז.
סוגי המזון הבאים מכילים כמות ניכרת של פרוקטוז (בדרך כלל יחד עם גלוקוז וסוכרוז):
דבש – מכיל כ-40% פרוקטוז.
בנוסף, פרוקטוז נגזר במהלך העיכול בגוף מסוכרוז, שהוא דו-סוכר המורכב מגלוקוז ומפרוקטוז.
בתא פרוקטוז מפורק כחלק מתהליך הגליקוליזה לקבלת מולקולת ה-ATP עתירת האנרגיה.
לחלופין, התא מכיל אנזימים אשר יכולים להפוך פרוקטוז לגלוקוז ולאחר מכן לאגור את הגלוקוז בצורת גליקוגן.
האינדקס הגליקמי (GI) של פרוקטוז (32) נמוך בהשוואה לסוכרוז, בזכות המסלול המטבולי הארוך שהוא עובר בשלב פירוקו בכבד.
פרוקטוז גם מתוק יותר מסוכרוז בכ-15-80%.
לכן, יש הממליצים על פרוקטוז לחולי סוכרת.
מנגד, במחקרים שנעשו על מכרסמים נמצא כי תזונה עתירת-פרוקטוז מובילה לעמידות לאינסולין וכן קשורה במספר פתולוגיות נוספות (להלן, השלכות בריאותיות), ומכאן שאינו מומלץ לחולי סוכרת.
פרוקטוז הוא חד-סוכר, בעל נוסחה כימית הזהה לגלוקוז (), אך בעל מבנה שונה ממנו – גלוקוז ופרוקטוז הם איזומרים.
בעוד גלוקוז בעל קבוצת אלדהיד על פחמן 1 ולכן הוא אלדוז, פרוקטוז הוא קטוז כיוון שהוא מכיל קבוצת קטון.
השינוי במבנה הוא שגורם לכך שפרוקטוז מתוק יותר מגלוקוז.
פרוקטוז שייך למשפחת ההקסוזות (Hexose) – סוכרים בעלי 6 פחמנים, כמו בגלוקוז קיימות 4 צורות סטריאואיזומריות של פרוקטוז – שילובים של אלפא ובטא, D ו-L.
בתמיסה מתקיים שיווי משקל בין בצורה הפתוחה ל-2 צורות טבעתיות: צורה מחומשת (fructofuranose) הנוצרת מתגובת קבוצת הOH שעל פחמן 5 עם הפחמן הקרבונילי (מספר 2) וטבעת משושה (fructopyranose) הנוצרת מתגובה של OH שעל פחמן 6 עם פחמן 2. בתמיסה יהיו כ 70% מהמולקולות בטבעת משושה ו-22% כטבעת מחומשת.
בדו סוכרים הוא נמצא לרוב במבנה של טבעת מחומש (פוראנוז).
על מנת לעבור בזרם הדם, נזקק פרוקטוז לגלוקוז.
המעבר נעשה דרך מסלול ה-GLUT.
לכן, בהיעדר גלוקוז, פרוקטוז אינו נספג היטב, ועודפיו מועברים אל המעי, שם בין השאר הוא עשוי לתרום להיווצרות גז ולהתייבשות.
מכך עלולות להיווצר תופעות שליליות נוספות, כגון כאבי בטן, שלשולים ואף טחורים, הכול כתלות במזון נוסף שנצרך על ידי הגוף.
פרוקטוז נקשר לא מעט גם להשמנת יתר ורמות LDL וטריגליצרידים גבוהות מן הרגיל.
תת ספיגה של פרוקטוז היא הפרעת עיכול נפוצה אשר משפיעה על עד כ-30% מהאוכלוסייה במדינות המערב, ישנן השערות ששכיחות התופעה במדינות אסיה נמוכה יותר אך עדיין יחסית גבוהה, עד כ-10%.
הפרוקסיזום (peroxisome) הוא אברון אשר מצוי בכל תא איקריוטי, ומופרד בקרום אחד מהציטוזול (נוזל התא).
הפרוקסיזום התגלה על ידי כריסטיאן דה דוב ב-1967.
תפקידו העיקרי של הפרוקסיזום במערכת התאית הוא לעזור לתא לפרק חומרים רעילים, כגון מימן על-חמצני (פראוקסיד, מי חמצן).
המימן העל-חמצני מפורק בפרוקסיזום למים וחמצן באמצעות התגובה:
התגובה מזורזת על ידי האנזים קטלאז.
בנוסף מכיל הפרוקסיזום אנזימים הקשורים לניצול חמצן, כגון D-amino acid oxidase וUrate oxidase.
הפרוקסיזום מכיל גם מספר חלבונים ממברנליים החיוניים לתפקידיו השונים.
האנזימים המסיסים של הפרוקסיזום מתורגמים בציטופלזמה על גבי ריבוזומים חופשיים.
מעבר החלבונים ההידרופיליים מבעד לממברנת הליפידים ההידרופובית של הפרוקסיזום מתאפשר בזכות קיומו של ה־PTS (Peroxisome Targeting Sequence), רצף חומצות אמינו המצוי בתחילת השרשרת הפפטידית של החלבון בשלבים הראשונים של היווצרותו ברשתית התוך-פלזמית.
רצף כזה מכונה "רצף האות" או "פפטיד האות" .
אות מהסוג הזה מצוי בחלבונים אחרים מסוגים שונים המיעדים קבוצות חלבונים אלו לאברונים ספציפיים בתא, הרצף הוא ייחודי לכל אברון ספציפי.
הפרוקסיזום אחראי גם על חלק מתהליך פירוק חומצות השומן מסועפות או חומצות שומן שהן מאוד ארוכות (מעל ל־22 פחמנים) לקבוצות אציליות, וסינתזת הפוספוליפידים האתריים, תוצרי הפירוק בהמשך משמשים לייצור אנרגיה או לבניית קרומים שעוטפים את התא.
בניגוד לליזוזום אשר נוצר ממנגנון הגולג'י, כיום מאמינים שהפרוקסיזום הוא בעל יכולת שכפול עצמי, שמתבצע על ידי חלוקה.
באדם מצוי מספר רב של פרוקסיזומים בכבד, שם מצטברים החומרים הרעילים.
מלבד תפקידו הידוע בפירוק חומצות שומן ארוכות-שרשרת ונטרול רדיקלים חופשיים, מחקרים מצביעים על כך שהפרוקסיזום משמש גם כמרכז מיחזור חשוב בתא.
חלבונים ושיירי שומנים העוברים פירוק בפרוקסיזום יכולים לשמש כסובסטרט לתהליכים מטבוליים נוספים, מה שמדגיש את תפקידו כאברון המעורב ברשת רחבה של מסלולי אנרגיה ותיקון תאיים.
בנוסף, מספר מחלות גנטיות נדירות מקושרות לפגיעה בתפקוד הפרוקסיזום.
אחת המוכרות שבהן היא X-ALD (adrenoleukodystrophy), מחלה הנגרמת מפגם בחלבון המעורב בהעברת חומצות שומן אל תוך הפרוקסיזום.
הצטברות חומצות שומן ארוכות-שרשרת גורמת לנזק נוירולוגי ולפגיעה בבלוטת יותרת הכליה.
מחקרים עדכניים מצביעים על כך שהפרוקסיזום ממלא תפקיד ברגולציה של אותות חמצון והשפעה על מערכת החיסון.
ממצאים חדשים מראים שחלבונים רבים המעורבים בתפקוד הפרוקסיזום עדיין אינם מתוארים במלואם, וכי האברון עשוי למלא תפקידים נוספים בתיקון ממברנות, תקשורת בין-אברונית ושמירה על הומאוסטזיס מטבולי.
פרוקטר אנד גמבל היא תאגיד רב־לאומי, אשר בסיסו בסינסינטי, אוהיו שבארצות הברית ולו מטה אירופי בז'נבה, שווייץ.
פרוקטר אנד גמבל מייצרת מעל 300 מותגים של מוצרי צריכה שוטפים, ביניהם אריאל (אבקת כביסה), קרסט, פמפרס, דורסל, טייד, פנטן, אולוויז, פיירי, הד אנד שולדרס, אולד ספייס, ג'ילט ועוד.
החברה נוסדה בשנת 1837 על ידי ויליאם פרוקטר וג'יימס גמבל, מהגרים מאנגליה ומאירלנד שהתיישבו בסינסינטי והחלו את דרכם המשותפת בעסק המייצר סבונים ונרות.
בשנים 1858–1859 הגיעו המכירות למיליון דולר.
בשלב זה עבדו בחברה כ־80 עובדים.
במהלך מלחמת האזרחים האמריקנית קיבלה החברה חוזים לאספקת סבון ונרות לצבא האיחוד.
בנוסף לגידול ברווחים שנוצר במהלך המלחמה, נחשפו חיילים מכל רחבי ארצות הברית למוצרי פרוקטר אנד גמבל.
בשנות השמונים של המאה ה־19 החלה פרוקטר אנד גמבל לשווק מוצר חדש, סבון זול שצף במים בשם Ivory.
בשנת 1887, החל ויליאם ארנט פרוקטר, נכדו של ויליאם פרוקטר, בתוכנית חלוקת רווחים לעובדי החברה, בהנחה שתוכנית זו תצמצם את הנטייה לשבות.
החברה החלה לבנות מפעלים במקומות נוספים בארצות הברית, מכיוון שהביקוש למוצרים גבר על יכולתם של מתקני סינסינטי לספק אותם.
החברה החלה לגוון את מוצריה ובשנת 1911 החלו לייצר את Crisco, מוצר עשוי שמנים צמחיים ולא שומנים מן החי.
לאחר שהרדיו הפך פופולרי בשנות העשרים והשלושים של המאה העשרים, החברה סיפקה למספר תוכניות רדיו ככלי פרסום.
בשנת 1930 החלה בהתרחבות בינלאומית כאשר רכשה חברה בממלכה המאוחדת.
בשנת 2001, רכשה את חברת המוצרים לשיער קליירול (Clairol) מחברת התרופות בריסטול מאיירס סקוויב תמורת 4.95 מיליארד דולר במזומן.
בשנת 2003 רכשה את יצרנית מוצרי טיפוח השיער הגרמנית, וולה (Wella), תמורת 6.5 מיליארד אירו (6.9 מיליארד דולר).
בשנת 2005 רכשה את חברת ג'ילט תמורת כ־57 מיליארד דולר.
פרוקטר אנד גמבל מבצעת תכנון מס על עסקיה ברחבי העולם.
בישראל למשל, מחזור המכירות השנתי שלה נאמד ב־1.1 מיליארד שקל בשנה, והרווח השנתי נאמד ב־100 מיליון שקל לפחות, אך החברה אינה משלמת מס על רווחים אלה בישראל: מכירות החברה נרשמות כהכנסות של החברה הבינלאומית בז'נבה שבשווייץ.
באופן זה, לחברה־הבת בישראל אין הכנסות, וממילא אין לכאורה רווחים.
בנובמבר 2014, השעתה ממשלת ארגנטינה את פעילות פרוקטר אנד גמבל במדינה, והאשימה את החברה בהונאת מס שבמסגרתה הבריחה מטבע חוץ.
בשנת 2008 פתח המפקח על התחרות בבריטניה בחקירה של פרוקטר אנד גמבל ויוניליוור בחשד לתיאום מחירים בין היצרניות לקמעונאיות בבריטניה.
החקירה התרחבה לכל רחבי אירופה ובאפריל 2011 קנסה הנציבות האירופית את פרוקטר אנד גמבל ב־211 מיליון יורו על יצירת קרטל בענף אבקות הכביסה באירופה.
בישראל נטען ביחס לחברה כי היא מינתה יבואן רשמי יחיד לרוב המותגים שלה, "דיפלומט מפיצים", המנצלת לרעה את הדומיננטיות שלה בשוק הייבוא, חוסמת ייבוא מקביל, ומונעת מחירים נמוכים מהקמעונאים אם הם לא יעניקו לה בלעדיות בתחומי הייבוא האחרים שלה.
במשך שנים רבות פיתחה החברה את מוצריה תוך שימוש בניסויים בבעלי חיים.
ב־30 ביוני 1999 הודיעה פרוקטר אנד גמבל כי תגביל את שיטות הניסוי בבעלי חיים למוצרי המזון והתרופות שלה, המהווים פחות מ־20% מתיק המוצרים שלה.
החברה טוענת שהשקיעה מעל 275 מיליון דולר בפיתוח שיטות בדיקה חלופיות.
בישראל נמכרים מוצרי החברה מאז שנות ה־60 של המאה ה־20 והם משווקים על ידי היבואן דיפלומט.
החל משנות ה־90 החלה החברה להשקיע בתקציבי פרסום גבוהים והחדרת מותגים חדשים לשוק הישראלי.
משרדי פרוקטר אנד גמבל בישראל נפתחו בשנת 2001 ומהווים את זרוע השיווק המקומית של החברה.
מתוך הכרה בישראל כחממה לחדשנות טכנולוגית, הקימה החברה בארץ בשנת 2007 דסק לאיתור חדשנות, הנקרא "Israel house of innovation".
הפרויקט נובע מהחלטת החברה לפיה על מנת לעמוד בקצב החדשנות הדרוש על מנת להוביל את השוק, לפחות 50% מכלל החידושים הטכנולוגיים יגיעו מחוץ לחברה.
הדסק מהווה גשר בין החדשנות הישראלית המקומית לבין פרוקטר אנד גמבל העולמית אשר מאתרת ורוכשת טכנולוגיות רלוונטיות של יזמים, ממציאים, חברות וארגונים ברחבי העולם.
בשנת 2011 חתמה פרוקטר אנד גמבל הסכם שיתוף פעולה עם חברת פאוורמט הישראלית, להשקת מיזם משותף לפיתוח הטענה אלחוטית והפצתה בעולם, תחת מותג דורסל.
פרוקטואוסוס הקדוש (בקטלאנית Sant Fructuós; מת בשנת 259) הוא קדוש נוצרי ומרטיר ושימש כבישוף הראשון של טאראקו הרומית, כיום טרגונה בקטלוניה שבצפון-מזרח ספרד.
פרוקטואוסוס ושניים מכוהניו, אוגוריוס ואולוגיוס, נאסרו ב-16 בינואר 259 בעת רדיפות הנוצרים בתקופת הקיסר ולריאנוס (253-260).
הם נחקרו ולאחר שאישרו את אמונתם הנוצרית נדונו למוות.
ב-21 בינואר 259 הועלו השלושה על המוקד באמפיתיאטרון בטאראקו.
הם נקברו בבית הקברות הנוצרי המוקדם, סמוך לנהר פרנקולי בעיר, אך המיקום המדויק של קבריהם אבד.
במקום קמה בזיליקה על שמו של פרוקטואוסוס הקדוש אך זו נהרסה במאה ה-8.
גם באמפיתיאטרון נבנתה במאה ה-6 בזיליקה ויזיגותית שנשאה את שמו והיא ניצבה במקום עד שנהרסה במאה ה-12.
סיפור מותם של פרוקטואוסוס ושני כוהניו (Passio Fructuosi - הפסיון של פרוקטואוסוס) תועד על ידי אלמוני והשתמר, והוא נחשב למסמך הנוצרי המוקדם ביותר בחצי האי האיברי.
פרוקטוקינאז (Fructokinase) הוא אנזים הפועל בכבד, במעי ובכליה.
ATP + D-פרוקטוז = ADP + D-פרוקטוז 1-פוספט
האנזים מזרז תגובה זו באמצעות העברה של קבוצת פוספט מ-ATP לפרוקטוז - הוא מוסיף פוספט ל-C1 (פחמן 1), וזהו השלב הראשוני לניצולו כמקור אנרגיה בתהליך הגליקוליזה.
פרוקטוקינאז שייך למשפחת האנזימים המזרזים תגובות העברה של קבוצות פונקציונליות בין מולקולות, קבוצה הנקראת טרנספרזות.
בנוסף נחשב הפרוקטוקינאז גם כפוספוטראנספראז, כלומר כאנזים המזרז תגובת זירחון.
אנזים זה חשוב ברקמות שבהן ריכוז הגלוקוז גבוה, שם האנזים הקסוקינאז כמעט ואינו פעיל על הסובסטרט פרוקטוז בשל הזיקה הגבוהה יותר לגלוקוז.
בכבד האדם פרקטוקינאז טהור, כאשר מצומד עם אלדולאז תורם למנגנון אלטרנטיבי ליצירת אוקסלאט ניקסילטול.
ברצף מצומד פרוקוטוקינאז ואלדולאז מייצרים גליקואלידיהיד שהוא חומר מוצא לאוקסלאט מדיקסילוז דרך דיקסילולוז 1 פוספט.
בתאי כבד חולדה, GTP גם משמש כסובסטרט של פרוקטוקינאז, בתאים אלו באורגניזם החי, כאשר ריכוז האדנוזין תלת-זרחתי יורד לכ-1 מילימול בזמן קצר GTP נהפך להיות סובסטרט חשוב.
מחלות בהן יש חוסר באנזים, מצטבר פרוקטוז בגוף האדם וכן גם סוכרוז וסורביטול, במחלה זו מתגלה ריכוז גבוה של פרוקטוז בשתן דבר שעלול להוביל לדיאגנוזה מוטעית של סוכרת.
פרוקטוז 1,6 ביספוספוטאז הוא אנזים בכבד אשר הופך פרוקטוז-1,6-ביספוספט לפרוקטוז 6 פוספט במסלול הגלוקונאוגנזה, תהליך יצור של גלוקוז ממולקולות קטנות לא סוכריות.
תפקידו של הפרוקטוז 1,6 ביספוספוטאז הפוך מתפקידו של הפוספופרוקטוקינאז (PFK), אך עם זאת שניהם חד כיווניים, כלומר האנזים אינו יכול לבצע את הפעולה ההפוכה לתפקידו.
חסר מולד של האנזים היא מחלה הכלולה בקבוצת מחלות אגירת הגליקוגן.
חסר זה גורם לכך שבהיעדר אוכל לא תהיה אפשרות לכבד להשלים את הגלוקונאוגנזה ותיווצר רמה נמוכה של סוכר בדם או היפו-גליקמיה.
ילדים החולים במחלה זו צריכים לקבל ארוחות פחממתיות קטנות ברווחים קבועים ובמיוחד בלילה.
מעבר לכך אסור שתהיה בתזונתם סוכרוז, פרוקטוז וסורביטול.
אי שמירה על כך עלולה לגרום להגדלת כבד בשל הצטברות תוצרי הביניים בתוכו.
פרוקיון או α בכלב קטן הוא הכוכב הבהיר ביותר בקבוצת הכוכבים כלב קטן.
זהו הכוכב השמיני בבהירותו בשמי כדור הארץ, מרחקו 11.4 שנות אור ממערכת השמש והוא מהווה את הקודקוד המזרחי של משושה החורף.
זהו למעשה כוכב זוגי, אך הפרש הבהירויות בין שני הכוכבים הוא כל כך גדול, שקשה מאוד להבחין בכוכב העמום מבין השניים.
הכוכב הראשי במערכת הוא פרוקיון-A, כוכב מסוג ספקטרלי F5 IV-V, צבעו לבן - צהבהב והוא מאיר בעוצמה של פי 7.7 מעוצמת ההארה של השמש.
בהירותו גבוהה יחסית לכוכבים מסוגו, מה שמביא לסיווגו כתת-ענק ונראה שהוא סיים להתיך את המימן שבליבתו להליום ונמצא בשלב של התכת מימן בשכבות חיצוניות יותר - תהליך שמביא ליציאתו מהסדרה הראשית תוך התרחבותו בדרך להפיכתו לענק אדום בתוך מספר עשרות מיליוני שנים.
הכוכב המשני במערכת הוא הננס לבן פרוקיון-B.
שני הכוכבים מקיפים זה את זה ב-41 שנות ארץ במסלול אקסצנטרי, כך שהמרחק ביניהם משתנה בין 9 יחידות אסטרונומיות ל-21 יחידות אסטרונומיות.
פרוקיון-B חיוור פי 14,000 מפרוקיון-A, ובשל המרחק הקטן יחסית ביניהם, קשה מאוד מאוד להבחין בפרוקיון-B, אפילו באמצעות טלסקופים גדולים.
פירוש השם פרוקיון ביוונית הוא "לפני הכלב", שכן הכוכב זורח באירופה מעט לפני סיריוס, כוכב הכלב, ומבשר על בואו.
גם בתרבויות עתיקות נוספות כמו בבל ומצרים העתיקה נקשרו סיריוס ופרוקיון זה בזה ונקראו לעיתים "כוכבי הכלב".
קיומו של פרוקיון-B, הננס הלבן, נחזה עוד בשנות ה-40 של המאה ה-19 בעקבות מדידות מדויקות של מיקומו של פרוקיון בשמים ושל מהירות התנועה שלו ביחס למערכת השמש.
בשנת 1861 חושב זמן הקפה של המערכת על ידי האסטרונום הגרמני ארתור אוורס, אך רק בשנת 1896 הוא נצפה לראשונה במצפה הכוכבים ליק על ידי האסטרונום ג'ון שברל באמצעות טלסקופ בקוטר של 91 ס"מ.
פרוקופליה (בסרבית קירילית: Прокупље) היא עיר ורשות מקומית בדרום סרביה, בירת מחוז טופליצה.
אוכלוסיית העיר מונה כ-27 אלף תושבים, מתוך כ-44 אלף ברשות המקומית.
ההתיישבות האנושית באזור החלה עוד בתקופה הנאוליתית, ממצאים מתקופה זו נמצאו בקרבת העיר.
עדויות מוקדמות לעיבוד מתכת נמצאו באתר ארכאולוגי בכפר פלוצ'ניק (Pločnik) שבתחומי הרשות.
גרזן נחושת שהתגלה באתר מתוארך לשנת 5,500 לפנה"ס, חוקרים מסוימים טוענים כי ממצא זה מעיד שהתקופה הכלקוליתית באירופה החלה מאות שנים לפני הכרונולוגיה המקובלת במחקר המודרני.
האזור ייושב מאוחר יותר על ידי שבטים תראקים ואחר כן על ידי הסקורדיסקים (שבט קלטי, Scordisci) בשנת 279 לפנה"ס.
לאחר שהרומאים שעבדו את השבטים באזור, העיר השתייכה לפרובינקת מואסיה ונקראה "האמאום" (Hammeum).
לפי מפת פויטינגר, העיר הייתה תחנה בדרך הרומית לז'ה-ניש.
ספא רומי גדול-ממדים התגלה במרכז העיר בשנת 2008. בסוף המאה הרביעית לספירה, עם חלוקת האימפריה הרומית כל מחוז טופליצה המודרני השתייך לאימפריה הביזנטית.
בתקופה הביזנטית העיר נקראה "קומפלוס".
במאה ה-6 שבטים סלאביים החלו להתיישב באזור, קומפלוס שינתה את שמה ל"פרוקופליה" על שם פרוקופיוס מסקיתופוליס.
העיר הוזכרה לראשונה במסמכים נוצריים בימי הביניים המאוחרים, חשיבותה גדלה בתקופת שלטונו של לאזאר, נסיך סרביה לפני הכיבוש העות'מאני בשנת 1454. במשך 423 שנות השלטון העות'מאני העיר נקראה אורגופ והיא הייתה חלק מסנג'ק ניש.
במאות ה-16 וה-17 העיר ביססה את חשיבותה, היא שגשגה כלכלית בזכות קשרי המסחר שלה עם דוברובניק.
בנובמבר 1915 נכבשה העיר בידי האוסטרים.
בין השנים 1929 ל-1941, פרוקופליה הייתה חלק מבאנובינת מוראביה בממלכת יוגוסלביה.
העיר ניזוקה במלחמת העולם הראשונה והשנייה, והפכה לעיר תעשייתית בעידן הפוסט-מלחמתי.
על פי מפקד האוכלוסין ב-2011, אוכלוסיית הרשות המקומית פרוקופליה מונה 44,419 תושבים.
60% מאוכלוסיית הרשות מתגוררת באזורים עירוניים.
פרוקופיי איוואנוב (Прокофий Иванов, נולד ב-1888) היה מורה בבית ספר בכפר קוסצ'בקה ברוסיה, והוכר כחסיד אומות העולם ב-13 בדצמבר 1995 על הצלת הילד היהודי לב מרדיפות הנאצים.
איוואנוב חיי עם אשתו ושתי בנותיו, ליובה ולוסיה.
בשנת 1941 פלשו הנאצים לברית המועצות.
בתו ליובה גויסה לצבא האדום ונפלה בקרב.
ביולי 1941, נכבש הכפר קוסצ'בקה, אך הזוג איוואנוב המשיכו ללמד בבית הספר, וגם עזרו לפרטיזנים במזון, מידע ותחמושת.
בתם לוסיה קישרה בינם לפרטיזנים.
בסוף יולי של 1942 הביאו הפרטיזנים לבית איוואנוב את לב, יהודי שניצל עם אחיו ועוד ניצולים מהטבח בפטרוביצ'י.
זמן קצר לאחר הצטרפותו לפרטיזנים, לב נפצע ברגלו, והתבקש מהאיוואנובים לטפל בוא.
לב הוחבא בביתם בעליית הגג, בסככה ולסיום בבור שנחפר במיוחד בשבילו.
בפברואר 1943, כאשר אלמוני הלשין על לידיה ולוסיה לגרמנים, שתיהן נהרגו.
לידיה הוצאה להורג במקום ולוסיה עונתה למוות.
לאחר זמן מה, עזרה לאיוואנוב השכנה בענייני הבית ובטיפול בנער, יליזבטה קונדרטייבה.
מדי פעם המשטרה הייתה מחפשת בביתו של איוואנוב, הייתה קונדרטייבה לוקחת את לב למקום מסתור ביער, ומסתתרים שם עד שחיפוש הסתיים.
איוואנוב נשא את קונדרטייבה לאישה מאוחר יותר.
בספטמבר 1943 שוחרר מחוז סמולנסק, ולב עזב את קוסצ'בקה, והמשיך להתכתב עם מציליו זמן רב לאחר מכן.
בשנת 1991 לב עלה לישראל והגיש בקשה להכיר באיוואנוב כחסיד אומות העולם.
ב-1995, הוכרו איוואנוב ולידיה אשתו כחסידי אומות העולם.
ב-1999, הוענק האות גם לקונדרטייבה.
מאוחר יותר התגלה שאחותה של לידיה, אקרטינה, עלתה לארץ ישראל עקב בעלה שהתגייר.
פרוקסימה קנטאורי b הוא כוכב לכת חוץ-שמשי המקיף את פרוקסימה קנטאורי, וכוכב הלכת הקרוב ביותר למערכת השמש.
פרוקסימה קנטאורי הוא ננס אדום והכוכב הקרוב ביותר לכדור הארץ.
כוכב הלכת הוא כוכב לכת ארצי ומקיף את כוכב האם באזור ישיב, כך שתאורטית ייתכנו עליו חיים, אם כי רק באזור המצומצם שבגבול היום והלילה.
למרות זאת, מחקר סובר כי ככל הנראה לא ייתכנו חיים על גביו וזאת בגלל ההתפרצויות על פני הכוכב שלו, פרוקסימה קנטאורי.
בשנת 2018 התגלה כי התרחשה על הכוכב שלו התפרצות סולארית, אולם ככל הנראה זו לא אמורה להשפיע בצורה קטלנית אם הוא אכן מוגן ויש עליו חיים.
על אף שהוא נמצא במערכת כוכבי הלכת הכי קרובה למערכת השמש, מסע אליו, בטכנולוגיה הנוכחית, עשוי לארוך עשרות אלפי שנים, אולם ישנו רעיון שאפתני לשלוח גשושית קטנה המצוידת במפרש סולארי שתיסע בחמישית ממהירות האור ותגיע לכוכב תוך 21 שנים.
טלסקופ החלל ג'יימס וב צפוי לחקור את האטמוספירה של כוכב הלכת ואת האפשרות לקיומם של חיים עליו, כך גם הטלסקופ הגדול מאוד יעשה במטרה להכין שליחת גשושיות זעירות למסע לעבר כוכב הלכת.
פרוקופיס פבלופולוס הוא פוליטיקאי ועורך דין יווני שכיהן כנשיא יוון השביעי בין השנים 2015 עד 2020. בהשכלתו הוא פרופסור למשפטים.
ב-18 בפברואר 2015 נבחר פבלופולוס על ידי הפרלמנט ההלני לתפקיד נשיא יוון.
אביו היה מנהל בית ספר תיכון.
למד משפטים לתואר ראשון באוניברסיטת אתונה, ולאחר מכן למד לתואר שני ושלישי בבית הספר למשפטים באוניברסיטת פנתאון-אסאס.
התמחה במשפט בינלאומי פומבי, קיבל תואר דוקטור למשפטים ב-1977.
ב-1980 הצטרף לסגל בית הספר למשפטים של אוניברסיטת אתונה, שם קיבל משרת פרופסור מן המניין.
בשנת 1974, לאחר נפילת המשטר הצבאי ביוון, היה פבלופולוס מזכירו של נשיא יוון הראשון שנבחר, מיכאיל סטסינופולוס.
לאחר מכן מילא תפקידים פוליטיים שונים, ובין השאר שימש כראש הלשכה המשפטית של הנשיא קונסטנדינוס קרמנליס ויועץ מדיני של מפלגת "הדמוקרטיה החדשה" בה היה פעיל.
בשנת 2000 נבחר לפרלמנט היווני מטעם מפלגתו, ומילא תפקידים פרלמנטריים שונים.
במרץ 2004 מונה כשר הפנים בממשלתו של קוסטס קרמנליס, ומילא תפקיד זה עד ספטמבר 2009.
בפברואר 2015 הכריז ראש ממשלת יוון אלכסיס ציפראס כי פבלופולוס הוא המועמד לנשיאות שבו תתמוך מפלגת השלטון סיריזה.
הוא נבחר לנשיאות על ידי הפרלמנט ב-18 בפברואר 2015, הושבע ב-13 במרץ והחליף את קרולוס פפוליאס.
בדצמבר 2015 נפגש פבלופולוס באתונה עם נשיא הרשות הפלסטינית, מחמוד עבאס, שפרש בפניו את חזון "שתי מדינות לשני עמים" והודה לו על תמיכת יוון בעם הפלסטיני.
פבלופולוס אמר כי יוון תמשיך לפעול למציאת פתרון לסוגיה הפלסטינית, שיתאים לחוק הבינלאומי.
במרץ 2016 ביקר פבלופולוס בישראל, ובין השאר נפגש עם נשיא המדינה ראובן ריבלין וראש הממשלה בנימין נתניהו וביקר ביד ושם.
בספטמבר 2016 היה בין המשתתפים בהלוויית שמעון פרס.
פבלופולוס נשוי ואב לשתי בנות ובן.
פרוקלוס היה פילוסוף ניאופלאטוני ומתמטיקאי.
היה בין אחרוני הפילוסופים של התקופה הקלאסית.
בכתביו ניסח ופיתח באופן מלא ומפורט משנה ניאופלאטונית שיטתית.
גדולה השפעתו על הפילוסופיה המערבית של ימי הביניים ביוונית ובלטינית.
רוב כתביו של פרוקלוס הם פירושים לדיאלוגים של אפלטון (הדיאלוגים: אלקיביאדס, קריטילוס, פרמנידס, הרפובליקה, טימאוס).
בפירושיו מציג פרוקלוס את שיטתו הפילוסופית שלו עצמו כאילו הייתה פרשנות נאמנה לכוונתו של אפלטון.
בכך הוא אינו שונה מניאופלאטונים אחרים, כי גם הוא רואה את הדיאלוגים הללו ככתובים בהשראה אלוהית.
יחד עם זאת פרוקלוס היה קורא זהיר של הטקסט האפלטוני.
בנוסף לפירושיו, פרוקלוס כתב שתי יצירות עיקריות שיטתיות: החיבור יסודות התאולוגיה (Στοιχείωσις θεολογική) כולל 211 הנחות, כל אחת עם הוכחה.
ההנחה הראשונה היא על מציאות "האחד" (אחדות אלוהית), וההנחה האחרונה היא ירידתה של הנשמה האינדיבידואלית אל העולם החומרי.
החיבור התאולוגיה האפלטונית (Περὶ τῆς κατὰ Πλάτωνα θεολογίας) מציג תיאור שיטתי של עמדות אפלטוניות מהדיאלוגים השונים שלו, מאפייני הסדר האלוהי, היקום הקרוב ביותר אל 'האחד'.
שרדו והגיעו לידינו עוד שלש מסות של פרוקלוס, כיום רק בתרגום ללטינית:
לדברי לידוס, האסכולות של פרוקלוס, יאמבליכוס וסיריאנוס, סבורות כי אלוהי היהודים הוא "הדמיאורג של העולם המוחש, ומכנות אותו האל של ארבעת היסודות".
האי פרוקלמיישן הוא אי סלעי קטן, 5 קילומטרים מערבית לכף באטרבי וסמוך ממזרח לאיי אאגארד שבאנטארקטיקה.
האי התגלה על ידי משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון, שחקרה את אנטארקטיקה בין השנים 1929–1931. מוסון הכריז ב-13 בינואר 1930, על היות האי שטח השייך לכתר הבריטי.
האי נקרא על שם ההכרזה שהתרחשה בו.
מוסון הקים באתר, לזכר ההכרזה גלעד אבנים והציב שלט המציין את האירוע.
הגלעד הוכר כאתר היסטורי ואתר מורשת אנטארקטי (אתר מספר HSM3), על פי הצעתה של אוסטרליה, בהתאם לאמנת אנטארקטיקה.
פרוקטוז 2,6-ביספוספט היא מולקולה אורגנית שמשפיעה בצורה אלוסטרית על פעולתם של האנזימים פוספופרוקטוקינאז 1 (PFK1) ופרוקטוז 1,6 ביספוספטאז (FBPase-1) ובכך מווסתת את התהליכים המטבוליים גליקוליזה וגלוקונאוגנזה.
השפעה על מטבוליזם של גלוקוז
השפעה על קטליזה של גלוקוז
PFK-1 הוא אחד האנזימים החשובים ביותר לנשימה התאית.
לאחר שגלוקוז הפך לפרוקטוז האנזים מקטלז ריאקציה אקסרגונית בה הפרוקטוז מסומן על ידי זרחון להפוך לפירובט בהליך הגליקוליזה.
בתנאים פיזיולוגיים סטנדרטים האנזים PFK-1 כמעט ולא פעיל, והמולקולה F26BP מגבירה את האפיניות של PFK-1 לגלוקוז וכך גורמת לתהליך הגליקוליזה להתרחש.
כמו כן, המולקולה מורידה את האפיניות של האנזים לציטרט, אחד התוצרים במעגל קרבס ול-ATP, מולקולה המשמשת לאגירת אנרגיה בתא.
מולקולות אלו נקשרות גם הן ל-PFK1 ומנמיכות את פעילותו.
זאת משום שריכוז גבוה שלהם בתא מאותת על עודף אנרגטי, דבר המפחית את הצורך בגליקוליזה.
השפעה על סינתזה של גלוקוז
האנזים FBPase-1 הוא אנזים מרכזי בהליך הגלוקונאוגנזה אשר מקטלז את הריאקציה ההפוכה ל- PFK-1, כלומר הוא לוקח פרוקטוז מסומן מוסמן עם קבוצת זרחה, ומסיר את הסימון הזרחני.
F26BP מקטין את הפעילות של אנזים זה באמצעות השפעה אלוסטרית, ובכך מקטין את סינתזת הסוכר בתא.
האנזים אשר מיעד פרוקטוז להיות F26BP נקרא פוספופרוקטוקינאז 2 (PFK-2).
אנזים זה מקטלז סימון של פחמן 2 בפרוקטוז 6 פוספט עם קבוצת זרחה.
האנזים אשר מבצע את הסרת קבוצת הזרחה נקרא פרוקטוז 2,6 ביספוספטאז (FBPase-2).
את האנזימים האלו הגוף מבקר על ידי הוספת קבוצת זרחה עליהם כאשר התגובה של כל אחד מהאנזימים הפוכה לחברו.
כאשר מוספת קבוצת זרחה PFK-2 הוא נהיה פחות פעיל אך FBPase-2 נהיה יותר פעיל.
מנגד כאשר מוסרת קבוצת הזרחה PFK-2 נהיה פעיל ו FBPase-2 נהיה פחות פעיל.
אחת הדרכים לווסת את זרחון האנזימים השולטים על כמויות פרוקטוז 2,6 ביספופאט היא על ידי ההורמון גלוקגון.
הורמון זה מופרש כאשר יש ירידה ברמות הגלוקוז בדם, מעלה את רמת ה-cAMP.
רמות גבוהות של cAMP מגבירות את פעילות ההורמון שמזרחן את PFK-2 ואת FBPase-2. כתוצאה מהזרחון FBPase-2 נהיה יותר פעיל ולכן ריכוז F26BP פוחת.
הפחתה זו מניעה את תהליכי הגלוקונאוגנזה בכבד, ומעכבת פירוק סוכר בתהליך הגליקוליזה.
מנגד פועל גם ההורמון אינסולין, שמשפיע בצורה הפוכה על ריכוזי F26BP.
אינסולין מעלה את רמת האקטיביות של האנזים שמסיר את קבוצת הזרחה מ PFK-2 ומ FBPase-2, כתוצאה מכך PFK-2 נהיה פעיל יותר ומזרחן יותר פרוקטוז 6 פוספט.
זרחון זה מעלה את רמות F26BP.
פרוקמלוס (שם מדעי: Procamelus; משמעות השם: "גמל קדום") הוא סוג נכחד של יונק צמחוני ממשפחת הגמליים, שחי באמצע עד לסוף המיוקן שלפני 16 עד 5.3 מיליון שנה.
מאובניו התגלו באמריקה הצפונית והוא תואר ב-1858 בידי החוקר ג'וזף ליידי.
גמל קדום זה חי באמריקה והוא דמה בצורתו לג'ירף קדום, עם רגליים וצוואר ארוכים מאוד.
הוא היה קרובם של האייפיקמלוס והאוקסידקטילוס (Oxydactylus) שחיו באותו מקום וגופם היה בנוי בצורה דומה, מותאמת לאכילת עלי עצים.
לגמל קדום זה היו שיניים חותכות קטנות בלסת העליונה שהתאימו ללעיסת עלים ולא עשבים, אך מאחוריהם היו שיניים קשיחות יותר שהותאמו לתזונה יותר קשה.
בדומה לגמלים המודרניים היו לו פרסות רחבות בעלות כרית, איתם היה יכול לחצות אזורים של קרקע רכה כמו חול או בוץ.
למרות הדמיון לג'ירפה הוא היה קטן יחסית והגיע לגובה 1.3 מטר, קצת פחות מלמה מצויה.
עם זאת הוא היה זריז יותר עקב מבנה הרגליים החזקות והארוכות שלו.
מסת הגוף שנמדדה עבור גמל זה הגיע ל-532.7 קילוגרם.
פרוקסימה קנטאורי c הוא כוכב לכת חוץ שמשי שהתגלה בשנת 2019 אך טרם אושר.
הוא מקיף את הכוכב פרוקסימה קנטאורי, הכוכב הקרוב ביותר למערכת השמש, וביחד עם פרוקסימה קנטאורי b הוא כוכב הלכת החוץ שמשי הקרוב ביותר למערכת השמש.
פרוקרבזין , המכונה גם נאטולן, היא תרופה כימותרפית, המשמשת לטיפול בלימפומת הודג'קין ובסרטן המוח (גליומה, אסטרוציטומה).
בעת טיפול בלימפומת הודג'קין, הפרוקרבזין ניתן יחד עם וינקריסטין, כלורמתין, ופרדניזון; בעת טיפול בסרטן המוח מסוג גליומה או אסטרוציטומה או גליובלסטומה מולטיפורמה הפרוקרבזין ניתן יחד עם לומוסטין (המכונה לעיתים קרובות CCNU) ווינקריסטין.
תופעת לוואי שכיחה כוללת ספירת תאי דם נמוכה והקאות.
תופעות לוואי אחרות כוללות עייפות ודיכאון.
השימוש בתרופה בעת הריון פוגע בעובר, כמו כן אין להניק בעת שימוש בתרופה.
פרוקרבזין אושר לשימוש רפואי בארצות הברית בשנת 1969.
פרוקורבזין נמצא ברשימת התרופות החיוניות של ארגון הבריאות העולמי - רשימת התרופות הבטוחות והיעילות ביותר הדרושות בכל מערכת בריאות.
כאשר משתמשים בתרופה לטיפול בלימפומת הודג'קין, התרופה ניתנת לצד תרופות אחרות בהתאם לפרוטוקול BEACOPP ביחד עם התרופות: אדריאמיצין, אטופוסיד, בלאומיצין, וינקריסטין, פרדניזון ופרוקרבוזין.
פרוטוקול זה ניתן כטיפול קו שני, לאחר הטיפול קו הרישון שניתן לפי פרוטוקול MOPP או פרוטוקול ABVD.
כאשר התרופה משמשת לטיפול בגידולי מוח (גליומות ממאירות), התרופה ניתן בשילוב עם לומוסטין (CCNU) ווינקריסטין.
תופעות לוואי שכיחות מאוד (יותר מ -10% מהאנשים חווים אותן) כוללות אבדן תיאבון, בחילות והקאות.
פגיעה במערכת העיכול יכולה לגרום ליתר לחץ דם (תופעה נדירה).
לעיתים רחוקות פרוקרבזין גורם לנוירופתיה פריפרית - היוצרת עקצוץ מתקדם ומתמשך, כאבים עזים, קהות חושים, רגישות יתר לקור וחום בגפיים.
פרוקרבזין עלולה לגרום להופעת דיכאון, חלומות רעים, נדודי שינה, עצבנות ותחושת חרדה.
אכילת גבינה במהלך הטיפול בפרוקרבזין עלולה לגרום לעלייה בלחץ הדם.
לכן, יש להימנע מאכילת גבינה במשך תקופת הטיפול.
כמו כן, אסור לשתות משקאות אלכוהוליים במהלך קבלת הטיפול.
הפרמוקולוגיה של פרוקרבוזין: התרופה היא סוכן אלקילציה שגורמת למתילציה של גואנין במצב O-6. הגואנין הוא אחד מארבעת הנוקליאוטידים המרכיבים את ה-DNA.
הפורקרובזין גורם לכך שה- DNA שעבר מתילציה נוטה להישבר, וסינתזת RNA וחלבון מעוכבת.
תאים סרטניים מתרבים צריכים לשכפל את ה- DNA שלהם ולעבור מוות של תאים מתוכנתים (אפופטוזה) בתגובה לשבר גדילי DNA.
תאים רגילים או תאים שאינם מתרבים נוטים לתקן את הנזק ל- DNA מהר יותר מהתאים הסרטניים - אך עדיין תאים בריאים ייפגעו.
ברשתות מחשבים, פרוקסי הפוך הוא סוג של שרת פרוקסי המאחזר משאבים מטעם לקוח מאחד או יותר שרתים, משאבים אלה מוחזרים לאחר מכן ללקוח, ונראים ללקוח כאילו מקורם בשרת הפרוקסי ההפוך עצמו.
שרת כזה משמש בדרך כלל בעיקר לאיזון עומסים.
אתרים גדולים ורשתות אספקת תוכן משתמשים בפרוקסי הפוך, יחד עם טכניקות אחרות, כדי לאזן את העומס שנוצר מבקשות משתמש מרובות, בין השרתים הפנימיים.
שרתי פרוקסי הפוך יכולים לשמור מטמון של "תוכן סטטי", מה שמפחית עוד יותר את העומס על שרתים פנימיים אלה ועל הרשת הפנימית.
מקובל גם שפרוקסי הפוך מוסיפים תכונות כגון דחיסה או הצפנת TLS לערוץ התקשורת בין הלקוח לפרוקסי ההפוך.
פרוקסי הפוך בדרך כלל בבעלות או מנוהלים על ידי שירות רשת, והם נגישים על ידי לקוחות מהאינטרנט.
לעומת זאת, פרוקסי קדמי (Forward Proxy) או סתם "פרוקסי", מנוהל בדרך כלל על ידי הלקוח (או החברה שלו) המוגבלת לרשת פרטית פנימית, אלא שהלקוח יכול לבקש מהפרוקסי הקדמי לאחזר משאבים מהאינטרנט הציבורי בשמו של הלקוח.
שרתי פרוקסי הפוך מיושמים בשרתי אינטרנט פופולריים בקוד פתוח כגון Apache, Nginx ו-Caddy.
תוכנה זו יכולה לבדוק כותרות HTTP, מה שמאפשר לה, למשל, על כתובת IP בודדת להעביר בקשות לשרתים פנימיים שונים בהתבסס על שם הדומיין של בקשת ה-HTTP.
שרתי פרוקסי הפוך ייעודיים כגון תוכנת הקוד הפתוח HAProxy ו־Squid נמצאים בשימוש על ידי כמה מאתרי האינטרנט הגדולים ביותר באינטרנט.
ספקים מסחריים פופולריים של שרתי פרוקסי הפוך כוללים את Cloudflare ו-Imperva.
פרוקסי הפוך יכול להסתיר את קיומו ומאפייניו של שרת מקור.
תכונות חומת אש של יישומים יכולות להגן מפני התקפות נפוצות מבוססות אינטרנט, כמו התקפת מניעת שירות (DoS) או התקפות מניעת שירות מבוזרות (DDoS).
ללא פרוקסי הפוך, הסרת תוכנות זדוניות או ייזום הודעה וכיבוי (Notice and take down), למשל, יכולה להיות קשה.
במקרה של אתרים מאובטחים, שרת אינטרנט עשוי שלא לבצע הצפנת TLS בעצמו, אלא להאציל את המשימה לפרוקסי הפוך שעשוי להיות מצויד בחוֹמרת האצת TLS.
פרוקסי הפוך יכול לחלק את העומס מבקשות נכנסות למספר שרתים, כאשר כל שרת תומך באזור היישומים שלו.
במקרה של שרתי פרוקסי הפוך, ייתכן שפרוקסי הפוך יצטרך לכתוב מחדש את כתובת האתר בכל בקשה נכנסת כדי להתאים למיקום הפנימי הרלוונטי של המשאב המבוקש.
פרוקסי הפוך יכול להפחית את העומס על שרתי המקור שלו על ידי שמירת תוכן סטטי ותוכן דינמי במטמון, המכונה האצת אינטרנט.
מטמוני פרוקסי מסוג זה יכולים לעיתים קרובות לספק מספר לא מבוטל של בקשות לאתר, ולהפחית במידה ניכרת את העומס על שרתי המקור.
פרוקסי הפוך יכול לייעל את התוכן על ידי דחיסתו על מנת להאיץ את זמני הטעינה.
בטכניקה ששמה "האכלה בכפית", ניתן להפיק דף שנוצר באופן דינמי בבת אחת ולהגיש אותו לפרוקסי ההפוך, אשר לאחר מכן יכול להחזיר אותו ללקוח קצת בכל פעם.
התוכנית שמייצרת את הדף אינה חייבת להישאר פתוחה, ובכך ניתן לשחרר משאבי שרת במהלך הזמן הממושך שהלקוח דורש להשלמת ההעברה.
פרוקסי הפוך יכולים לפעול בכל מקום שבו שרתי אינטרנט מרובים חייבים להיות נגישים באמצעות כתובת IP ציבורית אחת.
שרתי האינטרנט מאזינים ביציאות שונות באותו מחשב, עם אותה כתובת IP מקומית או, אולי, במכונות שונות עם כתובות IP מקומיות שונות.
פרוקסי ההפוך מנתח כל בקשה נכנסת ומעביר אותה לשרת הנכון ברשת המקומית.
פרוקסי הפוך יכולים לבצע בדיקות A/B ובדיקות מרובות משתנים מבלי להציב תגי JavaScript או קוד בדפים.
פרוקסי הפוך יכול להוסיף אימות גישת HTTP בסיסי לשרת אינטרנט שאין לו אימות כלשהו.
פרוקסי הפוך יכול לעקוב אחר כל כתובות ה-IP המגישות בקשות באמצעותו והוא יכול גם לקרוא ולשנות כל תעבורה לא מוצפנת.
כך הוא יכול לרשום סיסמאות או להחדיר תוכנות זדוניות, ועלול לעשות זאת אם ייפגע או מנוהל על ידי גורם זדוני.
כאשר תעבורת המעבר מוצפנת והפרוקסי ההפוך צריך לסנן/לשמור/לדחוס או לשנות או לשפר בדרך אחרת את התעבורה, על הפרוקסי תחילה לפענח ולהצפין מחדש את התקשורת.
הדבר מחייב את ה-proxy להחזיק באישור TLS והמפתח הפרטי המתאים לו, להרחיב את מספר המערכות שיכולות להיות להן גישה לנתונים לא מוצפנים ולהפוך אותו למטרה בעלת ערך רב יותר עבור תוקפים.
הרוב המכריע של פרצות מידע חיצוניות מתרחשות כאשר האקרים מצליחים לנצל לרעה פרוקסי הפוך קיים שנפרס בכוונה על ידי ארגון, או כאשר האקרים מצליחים להמיר שרת קיים הפונה לאינטרנט לשרת פרוקסי הפוך.
מערכות שנפרצו או שהוסבו מאפשרות לתוקפים חיצוניים לציין לאן הם רוצים שההתקפות שלהם יעברו פרוקסי, מה שמאפשר להם גישה לרשתות ומערכות פנימיות.
אפליקציות שפותחו לשימוש פנימי של חברה אינן מוקשחות בדרך כלל לסטנדרטים ציבוריים ואינן בהכרח מתוכננות לעמוד בכל ניסיונות הפריצה.
כאשר ארגון מאפשר גישה חיצונית ליישומים פנימיים כאלה באמצעות פרוקסי הפוך, הם עלולים להגדיל ללא כוונה את משטח ההתקפה שלו ולהזמין האקרים.
אם פרוקסי הפוך לא מוגדר לסנן התקפות או שהוא לא מקבל עדכונים יומיים כדי לשמור על עדכניות מסד הנתונים של חתימות ההתקפה שלו, תקיפת אפס ימים יכולה לעבור ללא סינון, מה שמאפשר לתוקפים להשיג שליטה על המערכות מאחורי שרת פרוקסי הפוך.
שימוש בפרוקסי הפוך של צד שלישי (למשל Cloudflare, Imperva) מעמידה את כל הטריאדה של סודיות, יושרה וזמינות (CIA) בידי הצד השלישי שמפעיל את הפרוקסי.
אם פרוקסי הפוך הוא מול דומיינים רבים ושונים, ה"זמן המת" שלו (למשל על ידי תצורה שגויה או מתקפת DDoS) עלולה להפיל את כל הדומיינים שבחזית.
פרוקסי הפוך יכולים גם להפוך לנקודת כשל בודדת אם אין דרך חלופית ברורה אחרת לגשת ישירות לשרת האחורי.
פרוקסימה קנטאורי d (נקרא גם פרוקסימה d) הוא כוכב לכת חוץ שמשי.
הוא מקיף את הננס האדום פרוקסימה קנטאורי, והוא כוכב הלכת הקרוב ביותר לפרוקסימה קנטאורי מבין כוכבי הלכת המקיפים אותו.
מרחקו של כוכב הלכת מפרוקסימה קנטאורי הוא 4.5 מיליון קילומטרים, ומרחקו מכדור הארץ הוא 4.2 שנות אור (1.295 פארסק).
לכן, הוא אחד משלושת כוכבי הלכת הקרובים ביותר למערכת השמש.
כוכב הלכת משלים הקפה כל 5.1 ימים.
חוקרים מעריכים שהטמפרטורה על פני כוכב הלכת היא 600 מעלות צלזיוס, והוא אינו מתאים לחיים.
עם זאת, ייתכן שבאזור הקטבים שלו הטמפרטורה נמצאת בשיווי משקל ושווה לכ-87 מעלות צלזיוס (360 K).
בנוסף לכך, כמות הקרינה על פני השטח שווה לכ-190% מעוצמת הקרינה על פני כדור הארץ.
מסתו של כוכב הלכת היא יותר מרבע מסת ארץ.
כוכב הלכת התגלה בשנת 2020 על ידי הטלסקופ הגדול מאוד, אך הוגדר ככוכב לכת חוץ שמשי רק ב-2022. כוכב לכת זה הוא כוכב הלכת השלישי שהתגלה במערכת פרוקסימה קנטאורי, אחרי פרוקסימה קנטאורי b ופרוקסימה קנטאורי c.